
Anexa la HCL nr. 67/2023


[bookmark: _Hlk126672691][bookmark: _Hlk124843347]CONTRACT DE DELEGARE  A GESTIUNII SERVICIULUI DE SALUBRIZARE (COMPONENTA COLECTARE, TRANSPORT SI SORTARE DEȘEURI DE HARTIE, CARTON, METAL, PLASTIC ȘI STICLA COLECTATE SEPARAT SI DESEURI SIMILARE PROVENITE DIN  ACTIVITATI COMERCIALE,  INDUSTRIE SI INSTITUTII, INCLUSIV TRANSPORTUL REZIDUURILOR REZULTATE DIN SORTARE LA DEPOZITELE DE DESEURI SI/ SAU INSTALATIILE DE VALORIFICARE ENERGETICA)  )  ÎN  COMUNA CORNETU, JUDEȚUL ILFOV


CAPITOLUL I : Părți contractante

COMUNA CORNETU, județul ILFOV, cu sediul în localitatea Cornetu, Șos. Alexandriei, nr. 140, județul Ilfov, tel./fax  0214689220,e-mail:primaria@primariacornetu.ro reprezentată prin dl. Adrian-Eduard STOICA, Primar,  în calitate de DELEGATAR pe de o parte,
Și

S.C. 3R GREEN S.R.L. cu sediul social in localitatea Rudeni, Oras Chitila, str. Fortului, nr. 31, judeţul Ilfov, Tel/Fax: 021.49.00.203/0752295228 înmatriculată la registrul comerţului cu nr. J23/2234/17.07.2008, Cod Unic de Inregistrare RO24205976, cont IBAN RO39 BTRL 0480  1202 3129 77XX deschis la Banca Transilvania agentia Chitila reprezentata prin Claudiu-Ionut Virban , Administrator, în calitate de DELEGAT, pe de altă parte,
[bookmark: _Hlk126670908][bookmark: _Hlk124434448]au  încheiat  prezentul  contract  de  delegare  a  gestiunii  serviciului  de salubrizare (componenta colectare, transport si sortare deșeuri de hârtie, carton, metal, plastic și sticlă colectate separat si deseuri similare provenite din  activitati comerciale,  industrie si institutii, inclusiv transportul reziduurilor rezultate din sortare la depozitele de deseuri si/ sau instalatiile de valorificare energetica)   în Comuna Cornetu, Județul Ilfov

CAPITOLUL II: Obiectul contractului de delegare a gestiunii

Art.1. - Obiectul contractului de delegare a gestiunii constă în prestarea urmatoarelor activitati:
1. Colectare si  transport  deșeuri de hârtie, carton, metal, plastic și sticlă colectate separat si deseuri similare provenite din  activitati comerciale,  industrie si institutii; 
2. Sortare deșeuri de hârtie, carton, metal, plastic și sticlă colectate separat si deseuri similare provenite din  activitati comerciale,  industrie si institutii, inclusiv transportul reziduurilor rezultate din sortare la depozitele de deseuri si/ sau instalatiile de valorificare energetica

Art.2. - Obiectivele delegatarului sunt:

a) îmbunătățirea condițiilor de  viață ale utilizatorilor prin promovarea calității și eficienței   acestor servicii;
b) dezvoltarea durabilă a serviciului public de salubrizare;
c) protecția mediului înconjurător.

Art.3. - Categoriile de bunuri ce vor fi utilizate de operator în derularea contractului sunt  următoarele:

a) bunuri proprii - sunt acele bunuri pe care delegatul le utilizează la prestarea activităților care la expirarea contractului, raman in proprietatea delegatului (dotari tehnice, utilaje, echipamente si instalatii specifice, alte mijloace necesare desfasurarii activitatii).
Delegatul poate realiza orice acte juridice cu privire la bunurile proprii, în concordanță cu drepturile pe care le are asupra acestora, fără a aduce atingere cerințelor și obligațiilor care au stat la baza încheierii contractului.

CAPITOLUL III: Dispoziții generale
Art.4. - Contractul de delegare a gestiunii are ca anexe obligatorii următoarele:
a) caietul de sarcini privind prestarea serviciului;
b) oferta tehnica
c) oferta financiara
d) graficul de prestare
e) regulamentul serviciului public de salubrizare 
f) indicatorii de perfomanta

CAPITOLUL IV: Durata contractului

Art.5. -  Durata  contractului  de  delegare  a  serviciului public de colectare, transport si sortare a deseurilor de hartie, carton, metal, plastic si sticla colectate separat  a deseurilor  de pe raza  Comuna Cornetu,  Judeţul Ilfov,  este  de 12 luni de la data semnării acestuia. 
Acesta își încetează valabilitatea la  finalizarea procedurii de achizitie publica efectuată de autoritatea contractantă sau de ADIGIDI.  
  
Drepturile delegatului
Art.6. - Delegatul are următoarele drepturi:
a) să încaseze contravaloarea serviciilor prestate, corespunzator tarifelor aprobate de catre Delegatar, determinat in conformitate cu normele metodologice elaborate si aprobate de ANRSC;
b) să inițieze  modificarea și/sau completarea prezentului  contract, în  cazul  modificării reglementărilor și/sau a condițiilor tehnico-economice care au stat la baza încheierii acestuia;
c) să aplice prețul/tariful aprobat conform legislației în vigoare;
d) să propună ajustarea și modificarea prețurilor/tarifelor in raport cu indicele preturilor de consum pentru servicii comunicat de catre Institutul National de Statistica, in conditiile legii.

Drepturile delegatarului
Art.7. - Delegatarul are următoarele drepturi:
a) de a stabili taxele special pentru serviciile de salubrizare, cu respectarea reglementarilor in vigoare;
b) de a aproba ajustarea sau, dupa caz, modificarea tarifelor, propuse de delegat, in baza metodologiei elaborate de autoritatea de reglementare competenta;
c) de a verifica si exercita controlul cu privire la prestarea serviciilor ce fac obiectul prezentului contract;
d) de a refuza, in conditii justificate, aprobarea ajustarii sau modificarii tarifelor propuse de delegat.
e) de a rezilia contractul, în condițiile legii, în cazul în care delegatul nu respectă obligațiile asumate prin contractul de delegare.

CAPITOLUL VI: Obligațiile părților
Obligațiile delegatului
Art.8. - Delegatul are următoarele obligații:
a) să	obțină	de	la	autoritățile	competente	avizele,	acordurile	și	autorizațiile	necesare prestării/furnizării serviciului/activității delegate;
b) să respecte angajamentele luate prin contractul de delegare a gestiunii;
c) să respecte prevederile regulamentului serviciului delegat, caietului de sarcini și ale celorlalte reglementări specifice serviciului delegat;
d) să  servească  toți  utilizatorii  din   unitatea  administrativ  teritorială  unde  i-a  fost  delegat serviciul;
e) să respecte indicatorii de performanță prevăzuți caietul de sarcini  cu privire la activitatile de colectare si transport deseuri;
f) să furnizeze delegatarului informațiile solicitate și să asigure accesul la toate informațiile necesare în vederea verificării și evaluării funcționării și dezvoltării serviciilor  publice  delegate  în conformitate  cu  clauzele  contractului  de  delegare și  cu  prevederile  legale în  vigoare;
g) să efectueze serviciul public delegat conform prevederilor regulamentului serviciului și  caietului de sarcini, în condiții de calitate și eficiență;
h) să	fundamenteze	și	să	supună	aprobării	prețurile/tarifele	ce	vor	fi	utilizate	pentru serviciul/activitateadelegat/delegată;
i) sa respecte indicatorii de performanta prevazuti in Anexa nr.1 la prezentul contract;
j) sa suporte penalitatile in cazul depasirii indicatorilor prevazuti in Anexa nr.1.la prezentul contract;
k) să  nu  subdelege  serviciul  care face obiectul  delegării, decât cu acordul delegatarului;
l) la încetarea contractului de delegare a gestiunii din alte cauze decât termenul, forța majoră, delegatul este obligat să asigure continuitatea prestării activității în condițiile stipulate în contract, până la preluarea acesteia de către delegatar, dar nu mai mult de 90 de zile;
m) să notifice cauzele de natură să conducă la reducerea activității și măsurile ce se impun pentru asigurarea continuității activității;
     l)  să ia măsurile necesare privind igiena, siguranța la locul de muncă și normele de protecție a muncii;
m) în cazul în care delegatul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității sau serviciului public;

Obligațiile delegatarului
Art.9. - Delegatarul are următoarele obligații:
a) să respecte angajamentele asumate fata de delegat prin prezentul contract;
b) să notifice părților interesate, la cerere, informații referitoare la încheierea prezentului contract de delegare;
c) să își asume pe perioada  derulării  contractului  de  delegare  toate  responsabilitățile  și obligațiile ce decurg din calitatea sa;
d) să nu îl tulbure pe delegat în exercițiul drepturilor rezultate din prezentul contract de delegare;
e) să notifice delegatului apariția oricăror împrejurări de natură să aducă atingere drepturilor acestuia;
f) să verifice periodic  următoarele:  serviciile  publice  furnizate  și  nivelul  de  calitate  al acestora; îndeplinirea indicatorilor de performanță și aplicarea penalităților pentru neîndeplinirea acestora; menținerea echilibrului contractual rezultat prin licitație; asigurarea unor relații echidistante și echilibrate între delegat și utilizatori;

CAPITOLUL VII: Prețurile/tarifele practicate și procedura de stabilire, modificare sau ajustare a acestora 
Operatorul va practica tariful aprobat de autorităţile administraţiei publice locale, potrivit prevederilor legale în vigoare.
Stabilirea, ajustarea ori modificarea tarifelor se va face potrivit prevederilor legale.
Art.10. – Tariful practicat la încheierea contractului sunt urmatoarele:
1. Tarif pentru colectare si  transport deșeuri de hârtie, carton, metal, plastic și sticlă colectate separat din deseurile municipale  728,36 lei/tonă, 21,85 lei/mc, 3,16 lei/persoana/luna
2. Tarif pentru sortarea deșeurilor de hârtie, carton, metal, plastic și sticlă colectate separat  din deseurile municipale 474,36 lei/tonă, 23,15 lei/mc si 2,73 lei/persoana/luna.
3. Tarifele pentru persoanele fizice vor fi deduse din contractul cu OIREP.
  Art.11.(1). – Tarifele pe care delegatul are dreptul sa-l aplice la data de incepere a contractului sunt cele prevazute in propunerea financiara si nu contin TVA.
     În orice situație, tariful nu poate fi majorat decât în măsura strict necesară pentru acoperirea costurilor pe baza cărora s-a fundamentat prețul contractului conform prevederilor Ordinului A.N.R.S.C. nr. 640/2022.
(2). - În orice situație, tariful nu poate fi majorat decât în măsura strict necesară pentru acoperirea costurilor pe baza cărora s-a fundamentat prețul contractului conform prevederilor Ordinului A.N.R.S.C. nr. 640/2022. 

 
Art.12.(1). - Contravaloarea Serviciilor se factureaza de catre Delegat catre utilizatori avand in vedere ca plata serviciilor de salubritate in Comuna Cornetu, Judetul Ilfov se face prin tarif. In cazul neplatii tarifului facturat, de catre Utilizator, acesta din urma va plati penalitati de intarziere de 0,1 % din suma datorata, pe zi de intarziere.
(2). - Pentru verificarea cantităților și calității serviciilor prestate, delegatarul are dreptul să împuternicească reprezentanți din cadrul instituției care să confirme sau să infirme , prin aviz sau refuz, la finalul fiecărei zile, veridicitatea datelor înregistrate de către delegat în procesele verbale.
(3). -  Stabilirea, ajustarea și modificarea prețurilor și tarifelor se vor efectua în conformitate cu dispozitiile legale in vigoare.


CAPITOLUL VIII: REDEVENTA
Art.13. - Nici o Redeventa nu va fi platita de Delegat conform prezentului Contract, avand in vedere ca nu se pun la dispozitia operatorului mijlocele fixe aflate in proprietate publica.

CAPITOLUL IX: Indicatorii de performanta
Art.14.(1). - Delegatul va presta serviciul astfel incat sa asigure indeplinirea Indicatorilor de performanta stabiliti in Regulamentul serviciului de salubrizare, anexa la caietul de sarcini si la prezentul contract de delegare.


CAPITOLUL X: Încetarea contractului de delegare a gestiunii
Art.15. - Prezentul contract de delegare a gestiunii încetează în următoarele situații: 
a) la  expirarea  duratei  stabilite  prin  contractul  de  delegare,  dacă  părțile  nu  convin,  în  scris, prelungirea acestuia în condițiile legii sau încheierea înainte de termen;
b) în  cazul în  care interesul  național sau local o impune, prin  denunțarea unilaterală de  către delegatar, cu plata unei despăgubiri juste și prealabile în sarcina delegatarului;
c) în  cazul  nerespectării  obligațiilor  contractuale  de  către  părți,  prin  reziliere,  cu  plata  unei despăgubiri în sarcina părții în culpă;
d) în cazul reorganizării judiciare sau a falimentului delegatului;
e) alte clauze de încetare a contractului de delegare a gestiunii, convenite de părți, fără a  aduce atingere prevederilor legale în vigoare.

CAPITOLUL XI: Clauze speciale privind menținerea echilibrului contractual
Art.16. – Comunicări
a) orice  comunicare  între  părți  referitoare  la  îndeplinirea  prezentului  contract,  trebuie  să   fie transmisă în scris;
b) orice  document  scris trebuie  înregistrat  atât  în  momentul  transmiterii  cât  și în  momentul primirii;
c) comunicările dintre părți se pot face prin telefon, fax sau e -mail;

Art.17.(1). - Partile vor urmari in permanenta mentinerea echilibrului contractual al contractului.
(2). - Delegatul nu va fi obligat sa suporte cresterea sarcinilor legate de executia obligatiilor sale, daca aceasta crestere rezulta in urma unui eveniment de forta majora.
(3). – In situatia in care modificari legislative, constrangeri tehnice, economice, financiare sau, in general, evenimente neprevazute care nu constituie evenimente de forta majora astfel cum acestea sunt definite in prezentul contract, independente de delegat si de vointa sa, datorate sau nu delegatarului, altereaza echilibrul economico-financiar al prezentului contract, si daca dezechilibrul rezultat nu poate fi remediat prin ajustarile/modificarile de tarife, partile se obliga sa renegocieze termenii si conditiile prezentului contract in conditiile legii, in scopul restabilirii echilibrului economico-financiar al contractului.
(4). - Daca la expirarea unei perioade de cel putin 60 de zile sau alt termen stabilit de parti, de la inceperea negocierilor prevazute la alineatul precedent, acestea esueaza, atunci oricare dintre parti va avea dreptul sa notifice celeilalte parti incetarea prezentului contract, fara ca vreuna dintre ele sa pretinda daune-interese. Delegatul va avea obligatia de a presta serviciul in continuare pe o durata de cel mult 90 de zile, in vederea continuitatii serviciului.

CAPITOLUL XII: Garanții
Art.18 - Garanția de bună execuție – Nu este cazul

CAPITOLUL XIII: Forța majoră
Art.19. - Niciuna dintre părțile contractante nu răspunde de neexecutarea la termen sau de executarea în mod necorespunzător, total ori parțial, a oricărei obligații care îi revine în baza prezentului contract de delegare  a  gestiunii,  dacă  neexecutarea  sau  executarea necorespunzătoare a obligației respective a fost cauzată de forța majoră.

Art.20 . - Partea care invocă forța majoră este obligată să notifice celeilalte părți în termen de 5 zile producerea evenimentului, precum și dovada forței majore și să ia toate măsurile posibile în vederea limitării consecințelor acesteia.

Art.21. - Dacă în termen de 5 zile de la producere, evenimentul respectiv nu încetează, părțile au dreptul să își notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

CAPITOLUL XIV: Rezilierea contractului de delegare a gestiunii
Art.22.(1). - Nerespectarea obligațiilor asumate prin prezentul contract de către una dintre părți dă dreptul părții lezate de a cere rezilierea contractului.

Art.22.(2). - Delegatarul își rezervă dreptul de a denunța unilateral contractul de delegare în cazul aparației unor situații care fac imposibilă executarea acestuia din culpa exclusiva  a delegatului.

În cazurile prevăzute de alin. (2) contractul încetează după trecerea termenului de 30 zile de la notificarea scrisă.

CAPITOLUL XV: Răspunderea contractuală
Art.23. -  Nerespectarea  dovedită de  către  părțile  contractante  a obligațiilor  contractuale  prevăzute în prezentul contract de delegare a gestiunii atrage răspunderea contractuală a părții în culpă.
Partea în culpă este obligată la plata penalităților prevăzute în caietul de sarcini, iar dacă acestea nu acoperă  paguba,  pentru  partea  neacoperită  este obligată  suplimentar  la dauneinterese.
Părțile contractante vor stabili în mod explicit care sunt penalitățile pentru neîndeplinirea fiecăreia dintre obligațiile asumate în prezentul contract.

CAPITOLUL XVI: Penalitati si litigii

Art.24. - Litigiile de orice fel ce decurg din executarea contractului de delegare a gestiunii se supun instanței judecătorești competente, în măsura în care ele nu au putut fi rezolvate pe cale amiabilă, conciliere sau mediere.

Art.25. - Nerespectarea de catre delegat a clauzelor contractuale (obligatiilor) privind graficul de prestare, termenele date prin ordinele de lucru, etc., asumate prin contractul de delegare sau neconformitatile constatate in urma controlului efectuat de reprezentantii delegatarului, prin sondaj si/sau ca urmare a sesizarilor venite din partea populatiei, se penalizeaza cu 0.1 % din valoarea serviciilor prevazute a se executa lunar, pentru fiecare activitate in parte si pentru fiecare clauza si ori de cate ori se constata nerespectarea clauzelor din vina operatorului, precum si cu plata de despagubiri constand in contravaloarea prejudiciului creat prin neindeplinirea sau indeplinirea defectuoasa a obligatiei asumate.

CAPITOLUL XVII: Alte clauze

Art.26. - Modificarea prezentului contract de delegare a gestiunii se face numai prin act adițional încheiat între părțile contractante.

Prezentul  contract de delegare  a gestiunii intră în vigoare la data semnării lui, respectiv _____________ și a fost încheiat în 2 exemplare.

Indicatori de performanță pentru monitorizarea activităților de colectare și transport a deșeurilor municipale
	[bookmark: _Hlk69486535]Nr. crt.
	Indicator de performanță
	Unitate măsură
	Țintă 
	Frecvența propusă de monitorizare
	Penalitati


	

	1
	Colectarea separata a deseurilor municipale prevazute la art 17 alin. 5, lit. a  din OUG 92/2021
Cantitatea de deșeuri (hartie, metal, carton, plastic si sticla) din deșeurile municipale colectate separat reprezinta cantitatea acceptata intr-un an calendaristic  de catre o stație de sortare autorizată pentru sortarea deșeurilor. 
Deșeurile sunt considerate colectate separat numai cu îndeplinirea criteriilor de acceptare în stația de sortare autorizată pentru sortarea deșeurilor colectate separat.
Cantitățile sunt calculate pe baza bonurilor de cântar emise la stația de sortare.
Cantitatea totală de deșeuri reciclabile generată se estimează aplicând datele de compoziție la cantitatea totală de deșeuri colectată de operatorul privat.
	%
	Incepand cu anul 2022 min – 70%







	Anual
	Penalitatile suportate de catre operator in caz de neindeplinire  a tintelor vor fi stabilite la  nivelul cheltuielilor cu contributia pentru economia circulara  si al cheltuielilor cu depozitarea deseurilor pentru cantitatile de deseuri municipale care depasesc  cantitatile  destinate a fi depozitate corespunzatoare indicatorilor de performanta.

	2.
	Operare stații de sortare conform Anxei nr. 5 din OUG nr. 92/2021
	%
	75%
	
	


	DELEGATAR

	                              DELEGAT

	Primarul Comunei Cornetu, județul Ilfov
Adrian Eduard STOICA	

Secretar General al Comunei Cornetu, județul Ilfov
Daniela VASILESCU	

Biroul Contabilitate
Stoica Paula

	Compartimentul Achiziții publice și Derulare contracte
IonFlorentina

VIZA CFPP
Ristea Mariana
	
	                                     SC 3R GREEN SRL
                                     ADMINISTRATOR
                                     VIRBAN IONUŢ CLAUDIU 





	
	

	
	

	
	


[bookmark: _GoBack]
7

